ગુજરાત વિધાનસભાની ચૂંટણીમાં ભાજપે ૯૯ બેઠકો મેળવ્યા બાદ કેન્દ્રીય નિરીક્ષકોની હાજરીમાં મળેલી ભાજપના ૯૯ ધારાસભ્યોની બેઠકમાં મુખ્ય પ્રધાન તરીકે વિજય રૂપાણી અને નાયબ મુખ્ય પ્રધાન તરીકે નીતિન પટેલને સર્વાનુમતે ચૂંટી કાઢ્યા બાદ શનિવારે ભાજપના પ્રતિનિધિમંડળે રાજ્યપાલ ઓ. પી. કોહલીને મળીને સરકાર રચવાનો દાવો કર્યો હતો અને આગામી તા. ૨૬મીને મંગળવારે સચિવાલય, ગાંધીનગર ખાતે વિજય રૂપાણીના નેત્ાૃત્વમાં પ્રધાનમંડળનો શપથવિધિ સમારોહ યોજાશે. આ સમારોહમાં વડાપ્રધાન નરેન્દ્ર મોદી સહિત કેન્દ્રીય પ્રધાનો તેમ જ ભાજપ શાસિત ૧૮ જેટલા રાજ્યોના મુખ્ય પ્રધાનો ઉપસ્થિત રહેશે. આ કાર્યક્રમને સફળ બનાવવા માટે સરકારી તંત્રએ તડામાર તૈયારીઓ આરંભી દીધી છે.